Zehra Deović
<s>Zehra Deović (Foča, 9. decembra 1938 - 30. oktobra 2015) je bosanskohercegovačka pjevačica, poznata kao jedna je od najznačajnijih izvođača sevdalinki.</s><s>Još kao mlada djevojka postala je članica tamošnjeg Omladinskog KUD „Jedinstvo“.</s><s>Njen talenat ju je ubrzo odveo na nekadašnji Radio Sarajevo, za koji je od 1960. godine snimala isključivo bosanske sevdalinke.</s><s>Pjevajući repertoar tradicionalnih bosanskih ljubavnih pjesama obišla je po nekoliko puta sve kontinente.</s><s>Zastupala je bivšu Jugoslaviju na više međunarodnih festivala etno muzike.</s><s>Snimila je nekoliko ploča i singlova.</s><s>Za 38 godina rada na radiju, ostavila je značajan broj arhivskih snimaka sevdalinki, od kojih je veliki broj vrhunske kvalitete.</s><s>Dobitnica je Estradne nagrade Jugoslavije i Estradne nagrade BiH.</s><s>Živjela je i radila u Sarajevu.</s>

<s>Osim tradicionalnih bosanskih pjesama sevdalinki Zehra Deović je aktivno učestvovala i u snimanju pobožnih pjesama-Ilahija i kasida,sa kojima se pojavila kao učesnik brojnih festivala Ilahija i kasida, večeri duhovne muzike i sl.</s>

<s>Zehra Deović je 2005. godine dobila Grand Prix nagradu za životno djelo u kategoriji sevdaha.</s>

<s>Najznačajnije izvedbe 
 Dvije su se vode zavadile
 Da sam ptica 
 Gdje si dragi živa željo moja
 Došla voda od br'jega do br'jega
 Mlad se Jusuf oženio
 U Cazinu bijela kula
 Poklon Bosni
 Bosno moja divna,mila
 U Stambolu na Bosforu
 Mladost moga Sarajeva
 Blago Suncu i Mjesecu
 Oj Prijedore ti si pun sevdaha
 Djevojka je zelen bor sadila
 Zarobljeno srce moje
 Zašto mi ne dodješ
 Kolika je Jahorina planina
 Teku rajski potoci
 Moj dilbere
 Srce moje izmoreno
 Umorih se ruže trgajući
 Teku rajski potoci-Ilahija
 Mevlaje Salli-Ilahija
 Haj jedva čekam da se mrak navuče
 Lastavice lasto
 Pjesma Sarajevu
 Sarajevo,dugo i široko
 Ah moj Ajlo
 Tebi majko misli lete
 Snijeg pade na behar, na voće</s>

<s>Pored navedenih pjesama tu je još stotinjak drugih koje je Zehra Deović snimila za 50 godina rada na estradi, a od kojih se velik broj nalazi na Antologijama sevdalinke u izdanju BHRT-a, ali i drugim mnogobrojnim kompilacijama sevdaha.</s>

<s>Diskografija 
 Folk zvijezda zauvijek (kompilacija, 2014)</s>

<s>Reference</s>

<s>Vanjski linkovi 
 https://soundcloud.com/semir-vranic/zehra-deovi-kolika-je-duga
 http://www.discogs.com/artist/Zehra+Deovi%C4%87
 http://muzika-balkana.blogspot.com/2010/08/zehra-deovic-sevdalinke.html</s>

<s>Bosanskohercegovačke pjevačice
Biografije, Foča</s>

